CMO พุ่ง 6% ลุ้นรายได้ปี 65 ทะลุ 1 พันล้าน ดันผลงานเทิร์นอะราวด์
CMO ทะยาน 6% เก็งรายได้ปี 65 แตะ 1.1-1.2 พันล้าน ดันผลงานเทิร์นอะราวด์รอบ 3 ปี อานิสงส์รับงานอีเวนต์เพิ่ม
CMO ทะยาน 6% เก็งรายได้ปี 65 แตะ 1.1-1.2 พันล้าน ดันผลงานเทิร์นอะราวด์รอบ 3 ปี อานิสงส์รับงานอีเวนต์เพิ่ม
12 ม.ค. 2566

ผู้สื่อข่าวรายงานว่า วันนี้ (12 ม.ค.66) ราคาหุ้น บริษัท ซีเอ็มโอ จำกัด (มหาชน) หรือ CMO ณ เวลา 10:59 น. อยู่ที่ระดับ 5.15 บาท บวก 0.27 บาท หรือ 5.53% สูงสุดที่ระดับ 5.40 บาท ต่ำสุดที่ระดับ 4.88 บาท ด้วยมูลค่าการซื้อขาย 50.74 ล้านบาท

โดยก่อนหน้านี้ นายกิติศักดิ์ จำปาทิพย์พงศ์ ประธานเจ้าหน้าที่บริหาร CMO ระบุว่า ปี 65 บริษัทฯ คาดจะมีรายได้รวมกลับไปเท่ากับในช่วงก่อนสถานการณ์โควิดคือประมาณ 1,100 – 1,200 ล้านบาท และคาดว่าผลประกอบการในภาพรวมทั้งปีจะสามารถกลับมาทำกำไรได้ในรอบ 3 ปี ซึ่งถือว่ากลับมา Turnaround ได้อย่างรวดเร็ว เนื่องจากบริษัทได้รับงานใหญ่มากขึ้นโดยฉพาะธุรกิจอีเวนต์ ส่วนในปีหน้าคาดว่ายอดขายน่าจะเติบโตได้แบบก้าวกระโดด